Burjassot lliura la Medalla d’Or de la Ciutat al Col·legi Major Sant Joan de Ribera
2025-07-24

En un acte senzill, cura i carregat d’emotivitat, el Col·legi Major Sant Joan de Ribera, representat pel seu Director, Santiago Pons i pel Degà dels estudiants, ha rebut la Medalla d’Honor de la Ciutat, lliurada per l’alcalde de la localitat, Rafa García.

La cerimònia de lliurament d’aquesta distinció s’ha celebrat a la Casa de Cultura després que, el passat 25 de febrer de 2020, el ple del Consistori concedira per unanimitat el màxim guardó de la ciutat al centenari Col·legi Major, després de la proposta presentada per l’Associació de Veïns del Barri de Nucli Antic- L’Almara.

En totes les intervencions de la vesprada es va destacar la unió del col·legi major amb Burjassot; una unió que l’ha portat a evolucionar i adaptar-se de manera conjunta als nous temps, sempre de la mà. Vivències personals, grans records, anècdotes i picades d’ullet al públic present…l’acte de lliurament de la medalla ha sigut dels actes més bonics dels viscuts a Burjassot en aquest any.

El tancament de l’acte va estar a càrrec del Cor Ciutat de Burjassot que, sota la direcció de Gonzalo Luque Turo, va interpretar tres peces, entre elles el tradicional Gaudeamus Igitur. Una actuació que eva aconseguir l’aplaudiment de totes les persones convidades a l’acte.